ร้าน Korean Food Curry เป็นร้านขายเมนูอาหารเกาหลีแบบจานด่วน ที่จะขายอยู่ที่ด้านบนฟู๊ดคอร์ดของห้างโลตัสอ่อนนุช มีเมนูให้เลือกราว 10 กว่าแบบเลยทีเดียว
หน้าร้านจะเป็นร้านร้านแบบฟู๊ดคอร์ดทั่วไป และมีเมนูพร้อมรูปและชื่อกำกับไว้อย่างชัดเจน ดูอันไหนน่ากินก็สั่งอันนั้นเลย
มองเข้าไปแล้วในครัวก็ดูสะอาดดี มีมีคนครัวทำกัน 2 คน อาหารได้เร็วทันใจ

เมนูของกินก็จะเป็นอาหารเกาหลีสไตล์จานด่วน เช่นมาม่าเกาหลี ข้าวห่อสาหร่าย ข้าวผัดกิมจิ ข้าวหน้าหมูทอด เป็นต้น
ราคาต่อชามก็จะอยู่ที่ราวๆ 55 บาทเป็นส่วนใหญ่

วันนี้นิวคุงกินเป็นเมนู มาม่าเกาหลี ครับ
มาม่าเกาหลีจานนี้ จะเป็นลักษณะแบบแห้งๆหน่อย เหมือนเอาเส้นมาม่าไทย ไปผัดกับซอสเกาหลี ใส่ลูกชิ้นปลา และไข่ต้มลงไป
รสของจานนี้จะออกหวานนำ ออกเผ็ดนิดๆ ได้รสแบบเกาหลีอ่อนๆ กินแล้วได้รสเข้มแบบกลางๆ ไม่ฝืดคอมากจนเกินไป
เส้นมาม่าไทยนั้น ก็กินแล้วเฉยๆ ไม่ค่อยจะโดนเท่าไหร่ มีลูกชิ้นปลาแผ่นบางๆ หวานหนึบหนับให้กินเล่นไปพลางๆ
สรุปจานนี้กินแล้วเฉยๆครับ

สรุปโดยรวม (เต็ม 10)
ให้ 5 คะแนน รสชาติโดยรวมๆแล้วธรรมดา อยากกินรสเกาหลีอ่อนๆ ราคาเบาๆ มาร้านนี้ได้เลยครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  16 / 6 / 57

